|  |
| --- |
| Referat Vaulen FAU 05.03.2024 kl 19-21  Sted: Personalrommet Vaulen skole |

|  |  |  |
| --- | --- | --- |
| Nr. | Sak | Ansvarlig |
| **08/24** | **Godkjenning av møteinnkalling**  - Eventuelt   * Søppelbilen rygger inn i småveiene nedenfor skolen, har tidligere blitt bedt om å komme før 07.30. Rektor tar dette videre * Skolefotografering * Diskusjon rundt voldtektssaken (ref medieoppslag) | FAU-leder |
| **09/24** | **Aktuelt fra skolen** Rektors hjørne   * Forskningsprosjekt (traumer) – informasjon sendt ut på Vigilo * Tilsettinger   + 4 tilsatt (2 nyansatte på mellom-trinn og 2 små-trinn). Veldig fornøyd med kandidatene. Vaulen skole ansett som en attraktiv arbeidsplass * Elevundersøkelsen (5., 6., 7. trinn)   + Vaulen scorer godt over 4 (høyere enn gj. snitt) på trivsel, elevene føler seg sett av foreldre og lærere.   + Vaulen scorer lavere på motivasjon. Noe ukultur på 7. trinn (skolen/skolearbeid er ikke ‘’kult’’).   + Vaulen scorer høyt på elevdemokrati og påvirkning * Mobbing:   + Vaulen ligger lavere enn gj. snitt i Stavanger kommune på mobbing (9.1%-10 % fordelt over 5., 6. og 7. trinn), men har vært en markant økning de siste årene. Skolen har dialog med elever og følger opp. Utfordringer med digital mobbing på 5. trinn. Viktig å snakke med barna om digital oppførsel. Ta kontakt med skolen hvis barna opplever/forteller om mobbing.   + **Snitching** – betyr å gi beskjed til en voksen. Utfordringer med snitch-kultur. Viktig at skolen og foreldrene snakker med barna om at det er viktig å gi beskjed for at alle skal ha det trygt på skolen.   + Utfordringer med språkbruk og rasisme på alle trinn. * **Voldtektssak fra mediene**    + Sakene i mediene er ekstreme og er ikke representative, men mye utfordringer i ungdomsmiljøene. Ikke et stort problem på Vaulen skole, men skolen er bevisst og følger med.   + God oppfølging i de nærområdene/skolene som har større utfordringer.   + Viktig med forebyggende tiltak og å hindre utenforskap. Begynner på barneskolen.   + Etter gratisbuss-tilbudet vokste det frem en kultur der barn på både ungdomsskoler og barneskoler begynte å henge på bussen/ble mer mobile. * Midlertidig skole   + Prosjektleder for modulbygg på plass   + Planlegges for modulbygg fra høsten 2025   + Skolen presser på for at det skal planlegges for at midlertidig skole kan vare over flere år   + Jobber for at 1.-4. klasse på Nedre Vaulen skal få skole-transport   Informasjon om saker etterspurt fra FAU   * Kan skolen delta i ordningen skolefrukt.no?   + Nei, grunnet fysisk plassmangel til både oppbevaring og tilberedning. Kan åpne seg muligheter når vi kommer i brakker. * IT sikkerhet Chromebook og begrensning av elevens tilgang på internett   <https://www.nrk.no/ytring/med-porno-i-skolesekken-1.16720215>  [Trygt søk og internettfilter | Stavanger kommune](https://www.stavanger.kommune.no/barnehage-og-skole/skole/ikt-i-stavangerskolen/trygt-sok-og-internettfilter/)   * Stavanger kommune har valgt å legge begrensninger på bruker, ikke på nett. Internettfilter begrenser hva brukere kan komme inn på både på skolen og hjemme. Alltid voksne som følger med på skolen. Ikke vært noen saker rundt dette på Vaulen.   Forslag til vedtak: Tas til orientering | Rektor Gunn Reidun Tednes-Aaserød |
| **10/24** | **Regnskap 2024**  Gjennomgang av FAU sitt regnskap så langt i 2024   * 7. klasse fest gikk i ‘’null’’   Forslag til vedtak: tas til orientering | Kasserer |
| **11/24** | **Informasjon fra gruppene**  17. mai   * Ikke noe nytt   Skole/hjem   * Gjennomført en vellykket vinterfest for 7.trinnet; 80 elever møtte og det gikk fint for seg. Noen snille fedre stilte som ekstravakter på kort varsel da det gikk rykter om at en ungdomsgjeng hadde planer om å møte og kanskje lage ugang, men heldigvis forble det bare med ryktene. Budsjettet gikk ca i null som forventet.   SFO   * Oppfordrer alle til å melde seg på SFO innen tidsfrist i forbindelse med ferieavvikling * Husk å sette opp varsler   SMU   * hvordan skape gode sosiale aktivitet for klassene for å opprettholde klassemiljøet, behandlet elevundersøkelsen, økende utagering blant de minste elevene - skolen oppfordres til tidlig å ta initiativ til foreldremøter for aktuelle klasser, trafikksikkerhetsplan - belysning Gamleveien og trafikkbilde Storhallet   Nærmiljø   * vurdere utvidelse av Sykkeldagen. da åpen dag er avlyst for 2024   SU   * Besluttet at det ikke blir Åpen dag * Diskusjoner rundt midlertidig bygg og hvordan vi kan sikre at midlertidig bygg blir en realitet fra høsten 2025   Forslag til vedtak: Tas til orientering | Informasjon |
| **06/24** | **Positivt foreldresamarbeid – FUG**  FAU representant som har meldt inn saken innleder   * Hva skal til for at folk skal engasjere seg i FAU? Bedre informasjon om FAU sine ansvarsområder * Skal FAU sende ut referat på Vigilo for å nå flere?   FAU representanter tenker på/diskuterer med klassene til neste gang | FAU-representant |
| **12/24** | **Veileder for bruk av digitale medier**  Skal FAU ta initiativ til å utarbeide en veileder for foreldrene ved skolen knyttet til tema som mobilbruk, sosiale medier og gaming. Formålet er å samkjøre foreldre på å sette rammer for barnas digitale liv.  <https://www.barnevakten.no/sammen-om-skjermregler/?fbclid=IwAR09vLoshQGekGHO0xh689OSVOfBlFAKBN6u0n8hl6QzWz9Fp8s_dxxgHd0_aem_AcPvPK840dfNDPABlNM-v4nV3QrBVFrmvvgNI3pf8cxtyeDcAVa8nDSrftI6mD3CvnM>  Skole/hjem- gruppen utarbeider et forslag med spørsmål og anbefalinger vi kan videreformidle til foreldrene som utgangspunkt for en diskusjon om noen felles kjøreregler for klassen. Spesielt nyttig for foreldremøte i 1. klasse. Forslag legges frem for FAU til behandling 28. mai. | FAU -representant  Anne Elisabeth Helseth |
| **12/24** | **Innspill til kommunens Trafikksikkerhetsplan**  Relevante tiltak kan være:   * Fortau/gang- og sykkelvei * Oppstramming av kryss * Belysning * Autovern   NB! Innspill om mindre trafikksikkerhetstiltak som f.eks. ønske om trafikkskilt,fartshumper, gangfelt etc. vil ikke bli vurdert, legges inn i elektronisk søkeskjema for trafikksikkerhetstiltak som finnes på:  www.stavanger.kommune.no/trafikksikkerhet - Slike saker vil bli behandlet fortløpende.  Følgende gis tilbakemelding til kommunen om   * belysning Gamleveien * belysning Dalsetveien ved minbeachen * undergang stasjonsveien skal fjernes i forbindelse med bussveien. Hva er tenkt for å sikre trygg overgang i etterkant? * enveiskjøring Storhallet grunnet stor trafikk og kaotisk trafikkbilde spesielt på morgenkvisten i perioden 07.30-08.30 * Rygjaveien og Markveien er skoleveien til mange barn - det er parkering langs gatene, gjennomkjøring, tidvis høyfart og mye trafikk og ikke fortau. Hvilke tanker har kommunen for å gjøre dette til et mer trafikksikkert valg for barna? * Det er viktig å sikre medvirkning fra skolen og FAU i prosessen å etablere en trafikksikker skolevei til midlertidig skole ved Sørmarka Arena * I hvilken grad bruker kommunen barnetråkk som medvirkningsverktøy for å kartlegge elevenes skolevei og hvor de selv oppgir at det er utrygt å gå?   FAU leder sender innspill til kommunen på vegne av FAU | FAU leder |
| **13/24** | **Eventuelt**  Skolefotografering – beholder 1. og 7. klasse bilder. |  |
|  |  |  |

Møtekalender 2024

- 23. april

- 28. mai